**Carnikavas zolītes turnīrs**

**„Nēģu svētku kausa izcīņa zolītē 2023”**

**Nolikums**

1. **Turnīra mērķi:**
	1. Daudzveidot Carnikavas Nēģu svētku sporta programmu, piedāvājot Carnikavas iedzīvotājiem un tā viesiem saturīgu laika pavadīšanas iespēju;
	2. Noskaidrot „Nēģu svētku kausa” ieguvēju 2023.gadā;
	3. Carnikavas iedzīvotāju un tā viesu (turpmāk – dalībnieki) saliedētības stiprināšana un savstarpējo attiecību uzlabošana sportiskā garā;
	4. Labāko zolītes spēlētāju noskaidrošana dalībnieku vidū;
	5. Latviešu tradicionālās prāta kāršu spēles zolītes kā Latvijas nemateriālā kultūras elementa (<https://nematerialakultura.lv/Elementi/elements-11/>), prāta attīstīšanas, kā arī sporta – kā lietderīga laika popularizēšana;
	6. Turnīra dalībnieku zolītes spēles prasmju attīstīšana un savstarpēja pieredzes apmaiņa;
	7. Paplašināt dalībnieku personiskos kontaktus.
2. **Vieta un laiks:**
	1. Carnikavas Novadpētniecības centrs, Jomas iela 7, Carnikava, Carnikavas pagasts, Ādažu novads;
	2. Norise 2023.gada 19.augusts;
	3. Dalībnieku reģistrācija notiek turnīra dienā klātienē no plkst.: 10:00 – 10:55;
	4. Sākums plkst.: 11:00.
3. **Dalībnieki:**
	1. Turnīrā var piedalīties ar dažādu zolītes spēles prasmju sagatavotības līmeni Carnikavas iedzīvotāji un tā viesi, kuri sacensību dienā ir sasnieguši vismaz 18 gadu vecumu;
	2. Turnīra dalībniekiem ir jāievēro zolītes noteikumi, spēles ētika, šī nolikuma prasības un tiesneša norādījumi.
4. **Organizatori un tiesneši:**
	1. Turnīru organizē Carnikavas dome un atbildīgā persona – Edvīns Krūms, e-pasts: edvins.krums@carnikava.lv; tel: 28 662 982;
	2. Turnīru vada galvenais tiesnesis, kurš ir tiesīgs vienpersoniski izšķirt visus iesniegtos strīdus un protestus;
	3. Turnīru tiesā galvenais tiesnesis Dārta Plēsuma e-pasts: info@zolmaniem.lv; tel: 204 77 402 (ZOLMANIEM, SIA).
5. **Turnīra norises kārtība:**
	1. Turnīrs norisinās pēc aktuālajiem zolītes noteikumiem, kas ir pieejami interneta mājas lapas [www.zolmaniem.lv](http://www.zolmaniem.lv) sadaļā „*Par zoli*” 🡪 „*Zoles noteikumi*”;
	2. Tiek spēlēta klasiskā zolīte ar *pulēm* un bez mazajām zolēm;
	3. Spēlētāji pie galdiem tiek sadalīti pa trīs vai pa četri, ko nosaka tiesnesis, ievērojot dalībnieku skaitu;
	4. Turnīrs notiek 4 kārtās ar laika ierobežojumu katrai kārtai – 50 minūtes. Katrā kārtā tiek izspēlētas 20 partijas. Ja 50 minūšu laikā netiek izspēlētas 20 partijas, tad pēc 50.minūtes tiek izspēlēta vēl viena – pēdējā partija;
	5. Pēc 20.izspēlētās partijas personīgās *pules* spēlētājiem tiek norakstītas tā, ka par katru personīgo puli tās īpašnieks samaksā visiem pārējiem spēlētājiem katram pa vienam punktam;

***Turnīra norise:***

|  |  |
| --- | --- |
| Dalībnieku reģistrācija | 10:00 – 10:55 |
| Turnīra atklāšana | 10:55 – 11:00 |
| 1.kārta | **11:00 – 11:50** |
| Pārtraukums | 11:50 – 12:00 |
| 2.kārta | **12:00 – 12:50** |
| Pārtraukums | 12:50 – 13:00 |
| 3.kārta  | **13:00 – 13:50** |
| Pārtraukums | 13:50 – 14:00 |
| 4.kārta | **14:00 – 15:00** |
| Rezultātu apkopošana | 15:00 – 15:10 |
| Apbalvošana | **15:10 – 15:20** |

* 1. Pirmajā kārtā spēles partnerus pie katra galdiņa izlozē tiesnesis;
	2. Pēc pirmās kārtas uz katru nākošo kārtu spēlētāji pa galdiem tiek sadalīti pēc iegūto lielo punktu un mazo punktu kopsummas no iepriekšējām kārtām, t.i., labākie spēlē ar labākajiem. Lielo punktu sadale pie galda: 1.vieta – 6p; 2.vieta – 4p; 3.vieta – 2p un 4.vieta – 0p. Ja divi vai vairāki spēlētāji pie viena galda dala vietu, tad lielos punktus skaita kopā un dala ar attiecīgo spēlētāju skaitu;
	3. Vietu ieņemšana pie galda notiek secīgi pēc kārtas sākot ar spēlētāju, kurš attiecīgās kārtas protokolā norādīts kā pirmais. (Protokolā tas tiek noteikts atbilstoši iegūto lielo punktu kopsummas no iepriekšējām kārtām – augstāku vietu pie galda ieņem spēlētājs, kuram ir visvairāk lielo punktu. Ja sakrīt lielie punkti, tad skatās pēc mazajiem punktiem);
	4. Pirmās partijas dalītāju un punktu pierakstītāju nosaka, velkot kārtis. Kārtis aizsegtā veidā tiek izklātas uz galda un katrs spēlētājs izvelk pa vienai kārtij:
		1. Stiprākās kārts īpašnieks dala kārtis pirmajai partijai;
		2. Vājākās kārts izvilcējs veic punktu pierakstīšanu vai savstarpēji vienojoties, to var darīt cits spēlētājs.
	5. Kārtis dala pa divām. Piepirkuma kārtis tiek noliktas pēc 6.izdalītā kāršu pāra.
	6. Nepareizas kāršu izdalīšanas gadījumā dalītājs atkārto dalīšanu līdz izdala kārtis pareizi;
	7. Pie dalījuma, kad neviens neņem augšā, tiek pierakstīta viena kopējā *pule*, ja spēlē 4 spēlētāji un nav nevienas atvērtas *pules* – pieraksta klāt divas kopējās *pules*, bet, ja ir kaut viena *pule* atvērta, tad pieraksta klāt tikai vienu *puli*;
	8. Spēles protokolu tiesnešu kolēģijai iesniedz attiecīgās kārtas uzvarētājs.
1. **Izdevumi un norēķini:**
	1. Dalība turnīrā ir bez maksas;
	2. Izdevumus, kas saistīti ar turnīra rīkošanu apmaksā Carnikavas dome;
	3. Izdevumus, kas saistīti ar turnīra norisi – tiesneši, kāršu komplekti un citas tamlīdzīgas organizatoriskas lietas nodrošina ZOLMANIEM, SIA.
2. **Apbalvošana:**
	1. Turnīra 1.-3.vietas ieguvēji tiks apbalvoti ar kausu un medaļu;
	2. Turnīra rezultāti var tikt publicēti profilos sociālajos tīklos.
3. **Informācija par sacensībām:**
	1. Informācija par sacensībām, nokļūšanu līdz sacensību norises vietai, auto novietošanu un citiem jautājumiem būs pieejama www.sports.carnikava.lv. Informatīvais tālrunis 28 662 982 (Edvīns Krūms);
	2. Sacensību apskats var tikt publicēts Ādažu novada informatīvajā izdevumā “Ādažu Vēstis”.
4. **Datu aizsardzība:**
	1. Sabiedrības informēšanas un zolītes turnīru popularizēšanas nolūkos pasākumā var notikt foto vai video fiksācija. Uzņemtie materiāli var tikt ievietoti SIA ZOLMANIEM un Ādažu novada pašvaldības informatīvajos kanālos.
	2. Piesakoties sacensībām katrs dalībnieks piekrīt savu personas datu – vārda uzvārda, fotogrāfiju, video un audio materiālu apstrādei, pamatojoties 2016. gada 27.aprīļa EIROPAS PARLAMENTA UN PADOMES REGULAS 2016/679 *par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)* 6.panta 1.daļas „a)” apakšpunktu: „a) datu subjekts ir devis piekrišanu savu personas datu apstrādei vienam vai vairākiem konkrētiem nolūkiem”.
	3. Ar savu dalību turnīrā apliecināt, ka esat informēts un piekritis, ka turnīra laikā varat tikt fotografēts un/vai filmēts.
	4. Drošības nolūkos pasākuma laikā Jūs varat tikt pakļauts video novērošanai.
	5. Datu apstrādes termiņš – pastāvīgi.
	6. **JŪSU ATRAŠANĀS PASĀKUMA NORISES VIETĀ IR APLEICINĀJUMS TAM, KA PIEKRĪTAT ŠĪ NOLIKUMA NOTEIKUMIEM.**